Ritratt: Miguela Xuereb .td_uid_2_615ad3b782cfa_rand.td-a-rec-img{text-align:left}.td_uid_2_615ad3b782cfa_rand.td-a-rec-img img{margin:0 auto 0 0} Partijiet minn wiċċ il-mara li nqatlet mill-klieb fl-Imsida f'Settembru 2020 kienu maqlugħin. Inez Galea ta' 95 sena kienet sfat vittma ta' żewġt iklieb tar-razza pitbull fid-dar tagħha f'Settembru 2020. Dawn il-klieb kienu tan-neputi tagħha li qiegħed jiġi akkużat b'omċidju involontarju ta' nanntu. Anzjana u kelb jinstabu mejta f'residenza fl-Imsida Fil-Qorti, l-Ispettur Colin Sheldon spjega li huma ġew imsejħa fuq il-post minn ġar tal-vittma wara li sema' l-għajjat. Kompla li wara li l-klieb ittieħdu mill-awtoritajiet, dawn ferew żewġ ħaddiema tal-animal welfare u għalhekk ittieħdet id-deċiżjoni li jitraqqdu. Kien ġie deċiż ukoll li jitraqqad il-kelb tal-vittma minħabba l-gdiem li sofra. Min-naħa tiegħu wieħed mill-avukati tal-akkużat staqsa x'kienet ir-relazzjoni bejn il-vittma u l-akkużat, bl-Ispettur iwieġeb li l-vittma kienet nanntu. L-Ispettur żied l-anzjana kellha propjetà bieb ma' bieb id-dar tagħha li għaddietha lill-akkużat u kien jgħidilha biex ma tiftaħx il-bieb tal-bitħa. L-avukat Charles Mercieca kompla jistaqsi jekk l-akkużat kienx jieħu ħsieb lil nanntu, bl-Ispettur iwieġeb li huwa kien jieħu ħsiebha imma ġie nnutat li fil-propjetà ma kienx hemm elettriku u fil-propjetà tal-akkużat ma kienx hemm għamara. L-Ispettur żied li wara dan l-inċident, l-akkużat reġa' ħa xi klieb u kompla li l-akkużat ħadha bi kbira għal dak li ġara. Fil-Qorti nstemgħet ix-xhieda tat-tabib li spjega li huwa kien fi triqtu lejn iċ-Ċentru tas-Saħħa tal-Furjana meta rċieva telefonata biex imur l-Imsida. Huwa spjega li huwa daħal wara l-Maġistrat li kien qiegħed imexxi l-inkjesta u kien hemm ħafna demm mal-art. Kompla li l-mara kienet mgħerrqa fid-demm u kellha partijiet minn wiċċha maqlugħin. Żied li huwa ċċertifika lill-anzjana mejta fuq il-post. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_615ad3b783197_rand.td-a-rec-img{text-align:left}.td_uid_3_615ad3b783197_rand.td-a-rec-img img{margin:0 auto 0 0}